**Tom Victor Gausdal** (født 1976) er en prisbelønt norsk kokk fra Nøtterøy, med sølv i Bocuse d'Or, det internasjonale «Kokke-VM». 

Etter kokk- og servitørlinja fra 1992, gikk han fra 1995 i lære ved Stattholdergården i Oslo, hos Bent Stiansen som i 1993 vant Bocuse d'Or.
Men, da han var i militæret ved Gardens befalsmesse, kunne Gausdal assistere Odd Ivar Solvold fra Sandefjord, i det som resulterte i bronsen ved Bocuse d'Or i 1997, under veiledning av 1993-vinneren Bent Stiansen og med Eyvind Hellstrøm i juryen. Etter alt dette ble han uttatt til Norges kokkelandslag, fra 1998 med Odd Ivar Solvold som kaptein, og fra 2004 som visekaptein. 

> Noen tror matlaging er noe jåleri, men det er tvert imot ganske heftig, jeg vil si: Det her er rock'n'rull
> 
> 
> Tom Victor Gausdal etter å ha blitt kåret til Årets kokk i 2003
> 
> 

Gausdals internasjonale gjennombrudd begynte da han ble valgt til Årets kokk i 2003,
etter å ha overvunnet Sven Erik Renaa. I juryen satt Charles Tjessem (formann, og uken før vinner av
det internasjonale Bocuse d'Or), såvel som Eyvind Hellstrøm (har aldri vunnet), Arne Brimi og Bent Stiansen. Æresmedlemmet
Ingrid Espelid Hovig var også til stede og smakte. 
Således fikk Gausdal representere Norge ved det internasjonale Bocuse d'Or 2005, 
der han fikk ett poeng mindre enn franskmannen Serge Vieira, og derfor bare sølv med Charles Tjessem som hoveddommer. 
Gausdal hadde da ligget tre måneders i intens trening og hatt ukeslange opphold ved La Rotonde utenfor Lyon. 
Premien på 120 000 kroner dekket bare 20 prosent av utgiftene.

Strand restaurant ble innviet i 2010 av Gausdal, Erling Sundal og Odd Stian Floer.
Gausdal fikk også sølv i Global Chef Challenge 2008.
Foruten alle konkurransene ble han i 1998 kjøkkensjef ved Lipp, et av de tre kjøkken ved gamle Hotel Continental i Oslo, og
hadde også engasjement ved Arcimboldo og Baltazar. I 2000 var han en tid ved rockerestauranten Palace Grill. 
Siden 2002 har han drevet catering-selskapet «Flavours» i Bærum med kokkene Erling Sundal og Bjørn Cameron Alexander, samt Odd Stian Floer.
Gruppen etablerte grillplassen «Falcon Crest» på Ullern i 2006. Alexander forlot rundt 2009. I 2010 utvidet den gjenværende trioen med Strand restaurant på Strand i Bærum, i et drifts-samarbeid med Bærum kommune. Med vinkelner Ole Martin Alfsen var han også fast matspaltist i *Dagsavisen* 2003-11 og ga ut tre kokebøker. I TV-serien «MasterChef» på TV3 i 2010, var Gausdal
i juryen sammen med superkokken Eyvind Hellstrøm og kjendiskokken Jan Vardøen. I 2012 var han med i *Til bords med fienden* sammen med Fredrik Græsvik.

Premier
-------

* Norges kokkelandslag fra 1998
	+ Sølv i *Culinary World Cup* i november 1998
	+ Sølv i *Culinary Classics* i Chicago, våren 1999
	+ Bronse i Kokke-OL 2000
	+ Visekaptein under Sven Erik Renaa 2004-08
	+ Seier i Kokke-OL 2008
* Årets kokk 2003 i Lillestrøm med
* Bocuse d’Or i Lyon:
	+ Sølv i 2005 som Norges deltaker med breiflabb fra Island og en kalv. Assistent: Øyvind Vestrheim
	+ Bronse i 1997 som assistent til Odd Ivar Solvold
* *Global Chef Challenge* av World Association of Cooks Society (WACS)
	+ Semifinale i Tallinn 2007: Gull, og dermed til finalen i 2008
	+ Finalen i Dubai: Sølv i 2008 (Nederland vant, USA nummer tre)
* 2.-plass i TV 2-programmet Kokkenes kamp i 2013.

Bibliografi
-----------

* Gausdal, Tom Victor; Dreyer, Synøve (2002). *Brødmat*. Messel forlag. ISBN 8276310699.  [Dekor: Christine Istad]
* Gausdal, Tom Victor (2005). *Husmannskost fra verdens nest beste kokk*. Forlaget Press. ISBN 9788275472029.  [Foto: Guri Dahl. Kåret til verdens beste kokkebok ved Gourmand World Cookbook Award-utdelingen i Malaysia]
* Gausdal, Tom Victor; Alfsen, Ole Martin; Eriksson, Ingvar (2005). *Mat og drikke*. Forlaget Press. ISBN 9788275472814.
* Diverse forfattere (2008). *Sølvskjeen*. Hr. Ferdinand.  [Bearbeidet fra italiensk *Il cucchiaio d'argento* av Dag E. Tjersland og Tom Victor Gausdal]
* Gausdal, Tom Victor; Alfsen, Ole Martin (2008). *Mer*. Forlaget Press. ISBN 9788275473057.
* Gausdal, Tom Victor; Alfsen, Ole Martin (2009). *Familiekokeboka*. Forlaget Press. ISBN 9788275473620.
* Hellstrøm, Eyvind; Gausdal, Tom Victor; Vardøen, Jan (2010). *Hvordan bli en Masterchef*. Forlaget Press. ISBN 9788275474078.
* Gausdal, Tom Victor; Floer, Stian; Eriksson, Ingvar (2012). *Fiskekokeboka*. Forlaget Press. ISBN 9788275474832.
* Gausdal, Tom Victor (2015). *Kokkelære : den store kokeboka*. Forlaget Press. ISBN 9788275477628.
* Gausdal, Tom Victor; Floer, Stian (2018). *Grønnsakskokeboka*. Forlaget Press. ISBN 9788232802074.
* Gausdal, Tom Victor (2021). *Tradisjonsmat*. Forlaget Press. ISBN 9788232804306.
* Gausdal, Tom Victor (2022). *Knallgodt : Helt uten gluten*. Forlaget Press. ISBN 9788232804931.

Referanser
----------

1. ↑   BIBSYS, NORAF-ID 2125666, besøkt 9. oktober 2017[Hentet fra Wikidata]
2. ↑  Kirsti Hovland (7.2.2003). «... og her er Årets Kokk». VG.
3. ↑  Forlaget Press Arkivert 24. juli 2011 hos Wayback Machine.

Eksterne lenker
---------------

* (en) Tom Victor Gausdal på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |